La muga de lo plural feminín /-es/ no coincide con la de f / ḥ. Las formas de tipo vaques, ḥabes, pites, ḥortigues, sobreixen la muga de l'asturián central y penetran en lo dominio de l'asturián oriental; se sienten en los concellos de Ribeseya, Cangues d'Onís y Amieva. A lo norte ye lo riu Aguadamia que desparte Ribeseya de Llanes, la muga de -es / -as. En la ribera ezquierda, adintro de Ribeseya, nomes lo lugar de Cuerres conoix la terminación /-as/.